**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ՈՒ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ** **ԵՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն** | **03.08.2022թ.** |
| **№ 01/8-4/13705-2022** |
| ««Հայաստանի Հանրապետության 2022 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է «1049. Ճանապարհային ցանցի բարելավում» ծրագրի «21012 Եվրասիական զարգացման բանկի աջակցությամբ իրականացվող Հյուսիս-հարավ միջանցքի զարգացման ծրագիր» միջոցառման համաֆինանսավորման գծով նախատեսված գումարից 2,734,122.8 հազար դրամը վերաբաշխել և այն ուղղել «21001 Պետական նշանակության ավտոճանապարհների հիմնանորոգում» միջոցառմանը, հայտնում ենք հետևյալը.   1. Նախագծով ներկայացված նվազեցումը համաֆինանսավորման միջոցների մասով հնարավոր չէ կատարել՝ նվազեցման արդյունքում 9 ամսվա պլանը տարեկան պլանին գերազանցելու պատճառով: | Ընդունվել է: |
| 1. ՀՀ 2022 թ. ՀՀ պետական բյուջեով «1049. Ճանապարհային ցանցի բարելավում» ծրագրի՝ ՀՀ կառավարության պատվիրատվությամբ նախատեսված «21001. Պետական նշանակության ավտոճանապարհների հիմնանորոգում» միջոցառման գծով առկա է չբաշխված գումար՝ 1,415,931.5 հազար դրամի չափով, ուստի առաջարկում ենք Նախագծով նախատեսված վերաբաշխման մի մասը իրականացնել նշված գումարի հաշվին։   Միաժամանակ հայտնում ենք, որ ՀՀ կառավարության 07.07.2022թ. N 1023-Ն որոշմամբ վերը նշված 21012 միջոցառման գծով նախատեսված վարկային միջոցները ամբողջությամբ նվազեցվել են։ Նկատի ունենալով, որ Նախագծով նախատեսվում է ՀՀ կառավարության համաֆինանսավորմամբ առկա 3,872,865.8 հազար դրամից 2,734,122.8 հազար դրամը վերաբաշխել, առաջարկում ենք քննարկել մնացած ֆինանսական միջոցները ՀՀ կառավարության պահուստային ֆոնդ ուղղելու հնարավորության հարցը: | Ընդունվել է:  Չի ընդունվել, քանի որ մնացած գումարի մասով առաջիկա օրերում ներկայացվելու են որոշման նախագծեր: |
| 1. Նախագծի ընդունումը հիմնավորող փաստաթղթերի համաձայն ՀՀ կառավարության 16/12/21թ. N 2094-Ն որոշմամբ թույլատրվել է ՀՀ տարածքային կառավարման և ենթակառուցվածների նախարարությանը փոփոխություններ կատարել «Սիսիանի ԲՈՒԱՏ» ՍՊԸ-ի հետ 29.07.21թ. կնքված ՏԿԵՆ-ՀԲՄԱՇՁԲ-2021/14Շ ծածկագրով պայմանագրում, ինչպես նաև «Ոսմար» ՍՊԸ-ի և «Արարատ-Ճանշին» ՍՊԸ-ի հետ 15.06.21թ. կնված ՏԿԵՆ-ՀՄԱԱՇՁԲ-2021/3Շ ծածկագրով կոնսորցիումի պայմանագրում՝ սահմանելով պայմանագրերով նախատեսված աշխատանքների չկատարված մասերի համար նոր ժամկետ՝ 2022թ. աշխատանքների կատարման համար ֆինանսական միջոցներ նախատեսվելու դեպքում Կողմերի միջև կնքվող համաձայնագիրն ուժի մեջ մտնելու օրվանից հաշված 65 (վաթսունհինգ) օր:   «Գնումների մասին» ՀՀ օրենքի 15-րդ հոդվածի 6-րդ մասի համաձայն մինչև ֆինանսական միջոցներ նախատեսվելը օրենքով սահմանված կարգով կարող է կնքվել պայմանագիր` պայմանով, որ դրա շրջանակներում գնում կարող է կատարվել անհրաժեշտ ֆինանսական միջոցներ նախատեսվելու դեպքում: Կնքված պայմանագիրը լուծվում է, եթե այն կնքելու օրվան հաջորդող վեց ամսվա ընթացքում պայմանագրի կատարման համար ֆինանսական միջոցներ չեն նախատեսվել:  Այս կապակցությամբ հայտնում ենք, որ վերոնշյալ հիմքով կազմակերպված գնման գործընթացի արդյունքում կնքվող պայմանագրի շրջանակում՝ 2022 թ. կարիքների համար ֆինանսական միջոցների նախատեսման համար տրված վեցամսյա ժամանակահատվածի հաշվարկը պետք է սկսել 2021թ. կարիքների համար կնքված համաձայնագրի ավարտից: Այսինքն, հիշյալ պայմանագիրը 2022թ. մասով լուծվում է, եթե դրա կատարման համար 2021թ. կարիքների համար կնքված համաձայնագրի ավարտի օրվան հաջորդող վեց ամսվա ընթացքում ֆինանսական միջոցներ չեն նախատեսվել:  Ելնելով վերոգրյալից և նկատի ունենալով, որ ՏԿԵՆ-ՀԲՄԱՇՁԲ-2021/14Շ և ՏԿԵՆ-ՀՄԱԱՇՁԲ-2021/3Շ պայմանագրերի շրջանակներում կնքված համաձայնագրերի ավարտից (ժամկետը 30.11.21թ.) անցել է ավելի քան 6 ամիս, ուստի գտնում ենք, որ պայմանագրերով նախատեսված աշխատանքների կատարման համար չեն կարող նախատեսվել ֆինանսական միջոցների հատկացումներ: | Ընդունվել է, մասնակի։ Նախագիծը ՏԿԵՆ-ՀԲՄԱՇՁԲ-2021/14Շ պայմանագրի մասով խմբագրվել է, իսկ ՏԿԵՆ-ՀՄԱԱՇՁԲ-2021/3Շ պայմանագրի մասով չի ընդունվել, նկատի ունենալով, որ նշված պայմանագիրը կնքվել է մեկ անձից գնման միջոցով՝ ֆինանսական միջոցների հատկացմամբ։ |
| 1. Նախագծի հիմնավորման համաձայն նախատեսվում է Մարտունի քաղաքի Սայաթ Նովա փողոցի (Մ-10-ի շրջանց) ավտոճանապարհի (այսուհետ՝ ճանապարհ 1) հիմնանորոգման համար 3-րդ եռամսյակի գումարից 170,000.0 հազար ՀՀ դրամն ուղղել Մ-11, Մարտունի-Վարդենիս-ԼՂՀ սահման միջպետական նշանակության ավտոճանապարհի (այսուհետ՝ ճանապարհ 2) կմ0+000-կմ5+900 հատվածի հիմնանորոգման ֆինանսավորմանը։   Քանի որ ճանապարհ 1-ի վերաբաշխման հետևանքով անհրաժեշտություն կառաջանա փոփոխություն կատարել նաև պայմանագրի վճարման ժամանակացույցում, ուստի գտնում ենք, որ ճանապարհ 1-ի հիմնանորոգումը իրականացնող կապալառուն ևս կարող է իրականացնել կատարողականից ավել աշխատանքներ, ինչի պարագայում խնդիր կառաջանա դրանց դիմաց վճարումների իրականացման ժամկետների հետ:  Միաժամանակ հայտնում ենք, որ անհրաժեշտ է տեղեկատվություն ներկայացնել ճանապարհ 1-ի և ճանապարհ 2-ի պայմանագրերի վերաբերյալ (պայմանագրի ծածկագիր, կնքման ամսաթիվ, կապալառուների անվանում): | Առաջարկում բարձրացված հնարավոր ռիսկը հաշվի է առնվել նախագծի մշակման ընթացքում և նկատի ունենալով, որ շինարարական աշխատանքների իրականացման ընթացքում ի հայտ են եկել կոյուղագծերի նորոգման անհրաժեշտություն, ինչը ծավալուն աշխատանք է և կպահանջվի որոշակի ժամկետ, որի մասով կատարողականը սպասվում է 4-րդ եռամսյակի սկզբերին, ուստի նախագիծը տվյալ մասով խմբագրման անհրաժեշտություն չկա։  Ընդունվել է, հիմնավորումը խմբագրվել է։ |
| 5. Նախագծում առկա են խմբագրական բնույթի թերություններ որոնց վերաբերյալ առաջարկում ենք.  ա) Նախագծի նախաբանից հանել «Հայաստանի Հանրապետության բյուջետային համակարգի մասին» ՀՀ օրենքի 19-րդ հոդվածի 3-րդ մասին կատարվող հղումը,  բ) Նախագծի N 1 հավելվածի աղյուսակից հանել «Միջպետական նշանակության ավտոճանապարհներ, այդ թվում Մ-11, Մարտունի-Վարդենիս-ԼՂՀ սահման միջպետական նշանակության ավտոճանապարհի կմ0+000-կմ5+900 հատվածի հիմնանորոգում» և «Մարզային նշանակության ավտոճանապարհներ, այդ թվում Մարտունի քաղաքի Սայաթ Նովա փողոցի (Մ-10-ի շրջանց) ավտոճանապարհի հիմնանորոգում» տողերը,  գ) Նախագծի N 6 և N 7 հավելվածները միավորել՝ ներկայացնելով որպես մեկ հավելված։ Միաժամանակ առաջարկում ենք Նախագծի N 7 հավելվածի վերնագրից հանել «9.1.59» թվերը։ | Ընդունվել է:  Ընդունվել է:  Ընդունվել է: |